Magistrat

**Magistrat** er en tittel som har forskjellige meninger, avhengig av hvor i Oververdenen man befinner ser. Mens det i Avalon er en person fra tredjestanden, er de sultanens emebtsmenn i Soleil, og ikke-eksisterende i kongeriket Pan-Taka. En annen forskjell er at avalonske magistrater ble utpekt av de lokale guvernørene, var det sultanen som utpekte gjerne nære venner av seg til å være magistrater.

Nasjonene i Underverdenen har ingen registrerte magistrater, da de gjerne bruker begrepet lobbyister.

## ***Historie***

### **Eden**

I tiden rundt menneskenes spredning i Eden, ble større samfunn grunnlagt. For å kunne holde orden på dem, ble det valgt et representativt utvalg familier av Persofene og Heidos, men som ville stå under adelen. Blant disse magistratene finner vi Midas av Nyxes. Etter Edens ødeleggelse i slutten Første Æra og menneskenes utvandring, fant posisjonen som magistrat andre samfunnsroller.

### **Avalon**

#### ***Før-avalonsk tid***

I tiden før samlingen av Avalon (1336 – 1348) var magistrater de lokale makthaverne over landet, og eide byene sammen med andre magistrater – hvilket på dette tidpunktet var mulig å kjøpe av monarker som dem av kongeriket Flynn. Jan Turnus var en slik magistrat, og var særdeles sta ved byggingen av St. Plinius-tempelet i Murroguh. I de større byene, som da også gjerne var i interesse av den sittende kongeslekten, satte de inn en **stormagistrat** til å holde lokale magistrater i andre landområder i sjakk. Stillingen som magistrat ble etter Nerseus' felttog formalisert til dagens versjon.

#### ***Moderne tid***

I Avalon er personer av tredjestanden som har opparbeidet seg en formue og gjerne driver egne bedrifter. Ulikt guvernører, som er den militære og økonomiske beskytteren av en by fra sine foreldres død, er "magistrat" en tittel skjenket en borger av byen han/hun tilhører gjennom deres levetid – og går derfor heller ikke videre til magistratens barn. Stillingen som magistrat blir gjerne utpekt av guvernøren selv, basert på hvordan de kan gagne guvernørens forsvar og administrasjon av byen – hvilket gjør dem til innflytelsesrike politiske skikkelser i kulissene (kan også derfor omtales som lobbyister).

Ettersom avalonske magistrater kommer fra tredjestanden, er de også gjerne knyttet til et spesifikt laug. Dette gjør at magistratene og oldermennene ofte jobber tett sammen for å bedre vilkårene deres ved å overtale guvernøren til å avse ressurser til dem. Desto flere magistrater et laug har, jo sterkere står lauget – især hvis magistratene er særdeles viktige for guvernøren.

Avalonske magistrater kunne gjerne ha et stort eller nesten fraværende tilstedeværelse i de avalonske byene, avhengig av byens innbyggertall. Det er derfor også verdt å merke seg at landsbyer eller bygder ikke var ledet av en magistrat, men en borgermester eller en mindre garnisons leder – begge utpekt av guvernøren av den nærmeste byen. Magistratene var først og fremst borgere av en by, og å kjøpe seg land utfor bymurene var strengt forbudt, da den avalonske kongemakten ikke ønsket en borgerstanden med mer makt enn adelsmennene på jordene, og derfor samle seg og konspirere mot myndighetene – en konstitusjon nedfelt av kong Taranis den gale.